Canolfan yr iaith Roeg

The Canolfan yr iaith Roeg (Groegeg: Κέντρον Ελληνικής Γλώσσας, trawslythrenni yn yr wyddor Ladin: Kéntron Ellinikís Glóssas; talfyriad Groegeg yn yr wyddor Ladin: K.E.G.; Saesneg: Center for the Greek Language) yn sefydliad diwylliannol ac addysgol sy'n anelu at hyrwyddo'r iaith a diwylliant Groeg. Fe'i sefydlwyd ym 1994. Lleolir y ganolfan yn Thessaloniki, ac mae ganddi hefyd swyddfa yn Athen. Mae Canolfan yr Iaith Roeg yn gweithredu fel organ gydlynol, ymgynghorol a strategol i Weinyddiaeth Addysg Gwlad Groeg ar faterion addysg a pholisi iaith. Mae ei swyddogaethau'n cynnwys darparu deunyddiau a chymorth i bobl sy'n dysgu Groeg fel iaith dramor. Mae'n gysylltiedig â Phrifysgol Aristotle Thessaloniki.

Noder hefyd, ceir Sefydliad Diwylliant Groeg sy'n gorff ar wahân.

Cennad
Mae nodau’r sefydliad yn cynnwys:
 meithrin a hyrwyddo'r iaith Roeg o fewn a thu allan i Wlad Groeg
 trwy hyn, adgyfnerthiad o hunaniaeth genedlaethol y Groegiaid yn y diaspora
 trefniadaeth dysgu Groeg i dramorwyr yng Ngwlad Groeg a thramor

 cefnogaeth athrawon yr iaith Roeg yng Ngwlad Groeg a thramor
 cynyrchu defnyddiau dysgeidiaeth, ac unrhyw beth arall a gyfrana at ddyrchafiad a lledaeniad yr iaith Roeg yn gyffredinol

Adrannau gwyddonol
Mae aelodau Bwrdd y Cyfarwyddwyr, yn ogystal â dirprwyon, yn cael eu hethol am 5 mlynedd.Руководяший совет, Safle swyddogol Mae Canolfan yr Iaith Roeg yn cynnwys yr adrannau gwyddonol canlynol:
Adran Geiryddiaeth
Mae'n weithredol, ymhlith pethau eraill, wrth ddylunio ac ysgrifennu geiriaduron ac offer geiriadurol eraill, creu cronfeydd data geiriadurol ar gyfer cymwysiadau gwe a pharhad Geiriadur Kriaras. 

Adran Ieithyddiaeth
Mae'n weithgar yn hyrwyddo hanes yr iaith Roeg ac mewn materion polisi iaith ac addysg iaith

Adran Cefnogi a Hyrwyddo'r Iaith Roeg
Mae'n delio â threfnu'r Arholiadau Ardystio Hyfedredd Groeg ac yn paratoi rhaglenni ymchwil ar gyfer addysgu Groeg fel iaith dramor/ail iaith.

Adran Iaith a Llenyddiaeth
Yn cymryd rhan mewn astudio iaith a llenyddiaeth Roeg fodern (gwreiddiol a chyfieithedig) ac yn astudio iaith fel offeryn cyfieithu

Sefydliadau tebyg
Mae Canolfan yr iaith Roeg yn debyg i sawl sefydliad gan genedl wladwriaethau eraill er mwyn hyrwyddo diwylliant, iaith a buddion eu gwledydd. Y Basgwyr (gydag Etxepare Euskal Institutua ) a'r Catalaniaid (gyda Institut Ramon Llull) yw'r unig ddau genedl ddi-wladwriaeth sydd â sefydliad mor soffistigedig a strategol. Hyd yma, nid yw Cymru wedi gweld yn dda i sefydlu asiantaeth debyg.

Gweler hefyd
 Rhestr o sefydliadau hyrwyddo iaith a diwylliant ryngwladol
 Sefydliad Diwylliant Groeg

Cyfeiriadau

Dolenni allanol
 Gwefan swyddogol
 Porth ar gyfer Groegeg a dysgu'r iaith

Categori:Diwylliant Groeg
Categori:Gwlad Groeg
Categori:Sefydliadau rhyngwladol